Ribe Stifts Adresseaviser, 1846-12-04
2den S. i Advent d. 6. Decbr. prædiker i Domkirken til Høimesse Hr. Stiftsprovst Dangaard. Til Aftensang prædiker Hr. Pastor Pontoppidan. – J St. Cathrine Kirke prædiker Hr. Pastor de Thurah. Hans Peter Forum, Kjøbmand og Vice-Consul i Varde. Jngen ristet Steen, ei Marmor=Kors jeg sætte Kan, Forklarede, hen paa din friske Grav; Nei, en simpel Krands jeg kun formaaer at flette Om din alt for tidlig brudte Vandringstav. Stedse Venskabs Bud lød helligt fra dit Hjerte; Ærlig var din Vandel, bramfri, uden Svig. Standse Armods Taare, lindre Brødres Smerte, Var din største Fryd. Nu Herren lønner dig! Du, som sørgende, staaer ene her tilbage Med de mange Faderløse, og dit Savn Dybt begræde; – aldrig efter mørke Dage Hentes Mod og Trøst i hans saa ømme Favn. Men forsag dog ei, engang i bedre Egne Skal J samles atter. - O, saa slumre nu Roligt, Ven! – Naar Timen lyder, vi skal segne, Gid da elsket, savnet og begrædt som Du Varde den 2. Decbr. 1846. Varde den 2. Decbr. 1846. Offentlig Erklæring fra den Slesvigske Forening. Allerede oftere har baade Nordslesvigerne i Almindelighed og i Særdeleshed den Deel af samme, der under Navn af den Slesvigske Forening bestræber sig for at befordre Alt, hvad der for Slesvig kan være godt og gavnligt, tidligere ved adskillige Leiligheder og nylig i en allerunderdanigst Takadresse til Hans Majestæt Kongen i Anledning af det Aabne Brev af 8. Juli d. A., udtalt som sin faste Overbeviisning: at en større Adskillelse fra Kongeriget og en større Tilslutning til Hertugdømmet Holsteen end den hidtil bestaaende vilde være skadelig, ja i høi Grad farlig for Hertugdømmet Slesvigs Selvstændighed og Fremtids Lykke. Det kunde derfor synes ufornødent for os at fremkomme med nogen Erklæring om, hvor meget det har stridt mod vore Ønsker, naar der i den Slesvigske Stænderforsamling er gjort Forslag i modsat Retning. Men da man i den nuværende Stænderforsamling er i denne Henseende gaaet endnu videre, saa at man endog har foreslaaet Tilbagekaldelse af det ovennævnte Kongel. Aabne Brev og den ligefremme Jndlemmelse af Hertugdømmet Slesvig i det Tydske Forbund, og da vi efter nærværende Forhold have Grund til at formode, at slige Forslag ville i Stændersalen faae Majoriteten for sig; saa frygte vi for, at en fuldkommen Taushed fra vor Side i dette Øieblik muligen kunde blive anseet for at vidne om, at vi ville være tilfredse eller i det mindste ligegyldige, hvis saadanne Andragender af Vedkommende tages til Følge. Vi finde os derfor foranledigede til paa det høitideligste at erklære baade for Hans Majestæt vor allernaadigste Konge og forden høie Stænderforsamling i Slesvig og for det hele Publikum baade i Jndlandet og i Udlandet: at vi ikke alene uforandret nære den ovenfor fremsatte Overbeviisning om vore Forhold til Kongeriget og til Holsteen, men at vi navnlig ville ansee Hertugdømmet Slesvigs Jndlemmelse i det Tydske Forbund for en ubodelig Ulykke, da vore nationale og borgerlige Eiendommeligheder og Rettigheder inden kort Tid ganske vilde blive os berøvede, uden at vi formaaede, selv med den største Anstrengelse, at afværge det. Som Repræsentanter for den Slesvigske Forening: Jorg. J. Sørensen, J. J. From, Sognefoged i Fielstrup Sogn. Gaardeier i Moltrup Sogn. Erik Jessen, F. Petersen, Sognefoged i Stenderup Sogn. Gaardeier i Vonsbæk Sogn. H. N. Rudbæk, K. Hansen, Sognefoged i Vonsyld Sogn. Sandemand i Grarup Sogn. P. Raun, J. N. Thaysen, Gaardeier i Skrave Sogn. Gaardmand i Vilstrup Sogn. H. Petersen, Jacob Hansen Friis, Gaardeier i Veistrup Sogn, Gaardeier i Gammelhaderslev Sogn. C. C. Kjær, Jens Madsen, Gaardeier i Hygom Sogn. Gaardmand i Hjerting Sogn. J. L. Skau, H. Kruger,